**Ulrica Leonor de Suecia** (en sueco: *Ulrika Eleonora*), nada en Estocolmo o 23 de febreiro de 1688 e finada na mesma cidade o 24 de novembro de 1741, foi a raíña de Suecia dende o 30 de novembro de 1718 ao 29 de febreiro de 1720, e dende ese momento ata a súa morte, raíña consorte. Era tamén duquesa de Bremen e princesa de Verden (1718-1719) aínda que estes territorios estaban ocupados polos daneses dende 1712. Foi a filla máis nova do rei sueco Carlos XI e de Ulrica Leonor de Dinamarca. Contraeu matrimonio co príncipe Frederico de Hesse-Kassel o 24 de marzo de 1715, mais non tivo fillos.

Por mor da morte do seu irmán Carlos XII o 30 de novembro de 1718, producíronse unha serie de discusións sobre a sucesión, as cales se resolveron no seu favor despois de que ela aceptase abolir a monarquía absoluta. O seu goberno foi débil, dependente da aristocracia e sobre todo do seu marido, circunstancia que a levou a depor a coroa tras pouco máis dun ano de reinado.

Traxectoria
-----------

### De princesa a rexente

Ulrica Leonor naceu o 23 de xaneiro de 1688 no castelo de Estocolmo, filla do matrimonio de Carlos XI e Ulrica Leonor de Dinamarca. Foi chamada así en honra á súa nai. Durante a súa infancia foi relegada a un segundo plano, opacada pola súa irmá máis vella Eduvixes Sofía, quen tiña maiores calidades intelectuais.

Axiña que alcanzou a idade adulta tivo moitos pretendentes, entre os que se atopaba o príncipe Frederico, herdeiro de Hesse-Kassel. Este pediu a man da princesa dende 1710, cando Ulrica Leonor contaba con doce anos, mais o compromiso oficial non foi até o 23 de xaneiro de 1714. O matrimonio celebrouse o 24 de marzo de 1715.

Despois da morte da súa irmá Eduvixes Sofía en 1708, Ulrica Leonor era o único membro da familia real con maioría de idade, salvo a súa anciá avoa Eduvixes Leonor. Ao atoparse o seu irmán o rei Carlos XII de campaña no estranxeiro, a princesa comezou a inmiscirse nos asuntos políticos.

A finais de 1712 ou comezos de 1713 o rei considerou designar a Ulrica Leonor como rexente, pero nunca o levou a cabo. O consello real convenceu a princesa de asistir ás súas asembleas. En 1713, algúns membros do consello propuxeron que Ulrica Leonor fose nomeada vicerraíña en ausencia do rei e como a máis próxima herdeira da coroa. Ante o parlamento, a princesa mostrou aptitudes políticas e grande interese polos asuntos do Estado. A partir de entón, comezou a gobernar *de facto* como rexenta, e asinaba a maioría dos escritos do parlamento.

### Raíña de Suecia

O 5 de decembro de 1718, Ulrica Leonor desubriu a morte do seu irmán o rei, e deseguido, nunha asemblea do parlamento, foi elevada a raíña, por ser ela a máis próxima na sucesión real. O consello non estivo de acordo, e preferiu levar a cabo unha elección para decidir cal sería o próximo rei de Suecia. O rival de Ulrica Leonor foi o seu sobriño, o fillo de Eduvixes Sofía, Carlos Frederico de Holstein-Gottorp. Ulrica Leonor contou coa aprobación do consello de guerra, grazas ás xestións que realizou o seu marido Frederico de Hesse. O consello logrou arrincar de Ulrica Leonor a renuncia aos seus dereitos hereditarios, de modo que se convertería nunha raíña electa e non por herdanza. Así a princesa renunciaba tamén ao absolutismo, pasando gran parte do seu poder á aristocracia. Foi elixida raíña o 23 de xaneiro de 1719 e a coroación levouse a cabo en Uppsala o 17 de marzo dese mesmo ano.

Aínda que non era brillante, como raíña Ulrica Leonor mostrou un carácter resolto, meticuloso e con sentido da xustiza; pero do mesmo xeito que o seu irmán, era obstinada e deixábase levar polas paixóns. Entrou en conflito co home máis destacado do consello, o chanceler Arvid Horn, quen tivo que deixar o seu posto. Tampouco puido pórse de acordo cos sucesores de Horn, o que motivou cambios sucesivos na chancelería, e efectos negativos na administración da guerra e as negociacións de paz.

Dende que foi electa como raíña, Ulrica Leonor pretendeu reinar de maneira conxunta co seu marido, o príncipe Frederico, de maneira similar ao reinado en Inglaterra de Guillerme III e María II, mais recibiu o rexeitamento da nobreza. Para entón, Frederico aumentara a súa influencia na raíña e nos asuntos do Estado e achegouse aos homes máis poderosos do reino, quen axiña consideraron un cambio no trono.

A raíña escribiu ao parlamento para pedirlle autorización de cogobernar con Frederico, proposta que foi rexeitada. Nunha nova carta, o 29 de febreiro de 1720, notificou o seu desexo de abdicar en favor do seu home, coa condición de que, en caso da morte deste, ela asumise novamente a súa dignidade de raíña reinante. O 24 de marzo de 1720 Frederico de Hesse foi ascendido a rei e a partir de entón Ulrica Leonor foi a raíña consorte.

### Raíña consorte

Aínda que Ulrica Leonor demostrase interese polos asuntos públicos, despois da súa abdicación en 1720 afastouse por completo deles. Dedicou a súa vida á lectura e ás obras de beneficencia e a cultivar amizades, principalmente do seu mesmo xénero. Ocupouse brevemente do goberno en dúas ocasións: durante a viaxe ao estranxeiro que realizou Frederico en 1731 e cando este enfermou en 1738. Foi landgrave consorte de Hesse-Kassel dende 1730, pero nunca visitou ese país. O matrimonio nunca tivo fillos; o rei, en cambio, atopou unha amante na aristócrata Hedvig Taube, coa que procreou fillos ilexítimos.

Ulrica Leonor faleceu o 24 de novembro de 1741 en Estocolmo, vítima da varíola.

Devanceiros
-----------

**Devanceiros de Ulrica Leonor de Suecia**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |
|
|   | 16. Conde Palatino Xoán I de Zweibrücken |
|   |
|   |   |   |   |   |
|
|   | 8. Conde Palatino Xoán Casimiro de Zweibrücken-Kleeburg |   |
|   |
|   |   |   |   |   |   |   |   |
|
|   | 17. Magdalena de Jülich-Cléveris-Berg |
|   |
|   |   |   |   |   |
|
|   | 4. Carlos X Gustavo de Suecia |   |
|   |
|   |   |   |   |   |   |   |   |   |   |   |
|
|   | 18. Carlos IX de Suecia |
|   |
|   |   |   |   |   |
|
|   | 9. Catarina de Suecia |   |
|   |
|   |   |   |   |   |   |   |   |
|
|   | 19. Ana María do Palatinado-Simmern |
|   |
|   |   |   |   |   |
|
|   | 2. Carlos XI de Suecia |   |
|   |
|   |   |   |   |   |   |   |   |   |   |   |   |   |   |
|
|   | 20. Duque Xoán Adolfo de Holstein-Gottorp |
|   |
|   |   |   |   |   |
|
|   | 10. Duque Frederico III de Holstein-Gottorp |   |
|   |
|   |   |   |   |   |   |   |   |
|
|   | 21. Augusta de Dinamarca |
|   |
|   |   |   |   |   |
|
|   | 5. Eduvixes Leonor de Holstein-Gottorp |   |
|   |
|   |   |   |   |   |   |   |   |   |   |   |
|
|   | 22. Elector Xoán Xurxo I de Saxonia |
|   |
|   |   |   |   |   |
|
|   | 11. María Isabel de Saxonia |   |
|   |
|   |   |   |   |   |   |   |   |
|
|   | 23. Magdalena Sibila de Prusia |
|   |
|   |   |   |   |   |
|
|   | 1. **Ulrica Leonor de Suecia** |   |
|   |
|   |   |   |   |   |   |   |   |   |   |   |   |   |   |   |   |   |
|
|   | 24. Frederico II de Dinamarca |
|   |
|   |   |   |   |   |
|
|   | 12. Cristián IV de Dinamarca |   |
|   |
|   |   |   |   |   |   |   |   |
|
|   | 25. Sofía de Mecklemburgo-Güstrow |
|   |
|   |   |   |   |   |
|
|   | 6. Frederico III de Dinamarca |   |
|   |
|   |   |   |   |   |   |   |   |   |   |   |
|
|   | 26. Elector Xoaquín Frederico de Brandeburgo |
|   |
|   |   |   |   |   |
|
|   | 13. Ana Catarina de Brandeburgo |   |
|   |
|   |   |   |   |   |   |   |   |
|
|   | 27. Catarina de Brandeburgo-Küstrin |
|   |
|   |   |   |   |   |
|
|   | 3. Ulrica Leonor de Dinamarca |   |
|   |
|   |   |   |   |   |   |   |   |   |   |   |   |   |   |
|
|   | 28. Duque Guillerme de Brunswick-Luneburgo |
|   |
|   |   |   |   |   |
|
|   | 14. Duque Xurxo de Brunswick-Luneburgo |   |
|   |
|   |   |   |   |   |   |   |   |
|
|   | 29. Dorotea de Dinamarca |
|   |
|   |   |   |   |   |
|
|   | 7. Sofía Amalia de Brunswick-Luneburgo |   |
|   |
|   |   |   |   |   |   |   |   |   |   |   |
|
|   | 30. Landgrave Luís V de Hesse-Darmstadt |
|   |
|   |   |   |   |   |
|
|   | 15. Ana Leonor de Hesse-Darmstadt |   |
|   |
|   |   |   |   |   |   |   |   |
|
|   | 31. Magdalena de Brandeburgo |
|   |
|   |   |   |   |   |
|

Notas
-----

1. ↑  Holst, Walfrid. *Ulrika Eleonora d. y. Karl XII's syster* Wahlström & Widstrand, Stockholm 1956
2. ↑  Jacobson, Esther, Hedvig Taube: en bok om en svensk kunglig mätress, Wahlström & Widstrand, Stockholm, 1919
3. ↑  Lundh-Eriksson, Nanna (Swedish): *Den glömda drottningen. Karl XII:s syster. Ulrika Eleonora D.Y. och hennes tid* (The Forgotten Queen. The Sister of Charles XII. The Age of Ulrika Eleonora the Younger) Affärstryckeriet, Norrtälje. (1976)

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ulrica Leonor de Suecia Modificar a ligazón no Wikidata*** |

### Bibliografía

* Hofberg, Herman et al. (1906). *Svenskt Biografiskt Handlexikon*. Entry for Düben, Emerentia von. *(en sueco)*
* Nordisk familjebok. B. 30. Stockholm (1920) *(en sueco)*
* Tryggve Byström (1981). Svenska komedien 1737-1754. (Swedish Comedy 1737-1754) Borås: Centraltryckeriet AB. ISBN 91-1-813241-3 *(en sueco)*

* Portal:Suecia
* Portal:Historia
* Portal:Muller

|  |  |
| --- | --- |
| Control de autoridades | 
* Wd: Q52933
* WorldCat
* VIAF: 27968706
* AGORHA: 131753
* BMT: 116744
* BNE: XX1619205
* BNF: 12653952z
* CERL: cnp00462968
* DeutscheBio: 123038162
* EBID: ID
* FAST: 239202
* FemBio: 27531
* GEC: 0068301
* GND: 123038162
* ISNI: 0000 0000 5106 4507
* KulturNav: ID
* LCCN: n88085380
* RKD: 78739
* SELIBR: 224795
* SUDOC: 111034434
* ULAN: 500353976
* WikiTree: Wittelsbach-201

 |